Madwar 900 figolla maħdumin fit-3 ijiem u mibjugħin f'4 ijiem. Din kienet l-esperjenza tagħna tal-figolli. Għal darba oħra ma nistax ma nikkumentax fuq il-fatt li sibna tant nies ta' qalb tajba lesti li jgħinuna. Irridu nirringrazzjaw lid- li ħadu ħafna paċenzja bina, fejn ħallewna nużaw il-makkinarji tagħhom kif ukoll għamlulna l-għaġina u ħawdulna l-intrita. Saħansitra offrew li jaħmulna numru ta' figolli. Ukoll wara reġgħu għamlulna 200 figolla oħra biex inlaħħqu man-numru kbir ta' nies li ordnaw il-figolli minn għandna. Irridu nirringrazzjaw lil sponsors li provdewlna ċertu ingredjenti b'xejn bħal għad-dqiq u z-zokkor, l- għall-icing sugar, Ta' Ganza għaz-zokkor u fran f'Birkirkara u Ħal Balzan li ħmewlna l-figolli. Sehem kbir tahulna n-nies tal-każin Għaqda Mużikali Sant' Elena Birkirkara (magħrufa bħala tal-Bagri) li ħallewna nużaw is-sala tal-każin biex naħdmu l-figolli fihom, sabulna forn fil-viċin biex naħmuhom fihom u ħafna nies mill-każin li qattgħu ħin twil magħna jaħdmu l-figolli. Is-Sibt 27 u l-Ħadd 28 ta' Frar jibqgħu magħrufin magħna għal maratona ta' figolli. Iltqajna fl-4am u bdejna naħdmu l-figolli biex infittxu naħmu l-ewwel fornata fis-7am. Domna għaddejin sat-8pm u l-għada erġajna ltqajna fil-5am u domna sat-8pm naħdmu, naħmu u nżejjnu l-figolli. Kellna diversi nies li ġew jgħinuna; nies li ħadmu l-figolli, d- dulċier Gordon li urina kif għandna nżejjnu (imbagħad Melanie tgħallmet is-sengħa u bdiet tagħmlilna t-taħlita hi!) u oħrajn li offrewlna l-għajnuna tagħhom. U dak il-ħin stess kif bdejna nagħmluha, l-figolli bdew jinxtraw bir-riħa tfuħ li bdiet ħierġa. Mill-każin stess kien hemm ħafna nies li tawna d-donazzjoni tagħhom u ħadu figolla u dan ir-ritmu mgħaġġel baqa' għaddej għaliex fit-3 ijiem spiċċawlna l-figolli kollha! Laqgħa ta' Marzu Fit-8 ta' Marzu kellna laqgħa oħra l-Fgura. Din il-laqgħa għamilna evalwazzjoni fuq kif morna fl-ewwel attività kbira li organizzajna: l-figolli. Rajna li kieku organizzajna aktar ruħna u tqassamna aħjar konna ngħajjew ħafna inqas. Dawn il-laqgħat huma importanti biex niċċaraw l-affarijiet bejnietna u naraw kif iffaċjajna l-problemi li nqalgħu u b'hekk nkunu nistgħu nitgħallmu kif ħa niffaċjaw problemi li nistgħu niltaqgħu magħhom l-Etjopja. Kulħadd stqarr kemm kienet emozzjoni kbira u sabiħa tara dawk in-nies kollha lesti biex jgħinu minn qalbhom bir-rieda tagħhom. 14 ta' Marzu 2010 - L-attività li jmiss hija l-car boot sale nhar il- Ħadd 14 ta' Marzu ir- Razzett tal-Ħbiberija . Din id-darba għamilna roster ta' kif ħa ninqasmu u mill-esperjenza jidher li ħa nitgħallmu. Barra minn hekk, il-ħabib tagħna Brandon offra biex jagħmel maratona ta' 24 siegħa mixi . Kull min irid jipparteċipa f'din il-maratona, li ħa ssir t'April, ħa jagħti donazzjoni ta' . M'hemmx għalfejn tagħmel il-mixja kollha; tista' anke tagħmel parti minna u tkun qed tagħti sehmek. Minn fuq facebook diġa hemm madwar 80 persuna li kkonfermaw li ħa jagħmlu din il-mixja. Issetjajna ukoll id-dati li fiha ħa ssir il- , jiġifieri għal ġimgħa sħiħa ngħixu flimkien fl-istess dar. Din l-esperjenza għanda tiswilna biex nidraw il-karattri ta' xulxin, id-difetti li kull wieħed minna għandu u l-burdati ħalli meta nkunu qed ngħixu għal xahar sħiħ flimkien fl-Etjopja nkunu nafu kif għandna nġibu ruħna mingħajr ma noħolqu problemi fi ħdan il-grupp stess u niksru l-ekwilibriju u l-atmosfera tal-esperjenza. Aktar għajnuna, aktar ideat Ħbieb tagħna offrew li jagħmlu gigs fejn min ikun qed jattendi jagħti donazzjoni. Ideat oħra spontanji ġejjin minn nies ta' qalb tajba. Saħħa u sliem Ritratti mill-maratona tal-figolli
Lesti l-Figolli....xi jmiss?